SIAD demonstration Stop Islamiseringen af Danmark afholdt endnu en demonstration. Det skete i dag kl. 17.00 ved Hobro Sparekasse, Slotsgade i Aalborg. Mod sharia-banking SIAD demonstrerede imod Hobro Sparekasses oprettelse af det såkaldte sharia-banking. Sparekassen vil fremover yde lån, specielt rettet mod muslimer. Slogans fra SIAD: - Ingen sharia-banking i Danmark - Ingen sharialov her - Hvorfor lefle for radikal islam - Ingen samarbejde med de totalitære - NEJ til muslimsk opkøb af Danmark Lidt opbakning På trods af det gode vejr, var der dog ikke megen opbakning til demonstrationen. Seks personer bakkede op om Anders Gravers og foreningen SIAD. Moddemonstration Demonstrationen fik imidlertid kamp til stregen, da unge fra Aalborgs venstrefløjsmiljø samtidigt iværksatte en moddemonstration. Moddemonstrationen tiltrak lidt flere personer - omkring 30 unge forsøgte at råbe demonstranterne op. Hverken demonstrationen eller moddemonstrationen gav anledning til problemer for ordensmagten. Moddemonstrationen blev kort tid efter, opløst af politiet.
Stop Islamiseringen af Danmark demonstrerede i dag mod Hobro Sparekasse. Sparekassen er en af de banker, der vil levere bankydelser, specielt rettet mod muslimer.